**Nr. 29.783/ 20.07.2023**

**REFERAT DE APROBARE**

**al Proiectului de hotărâre privind aprobarea Acordului de cooperare între Județul Cluj din România și Regiunea Toscana din Republica Italiană**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În conformitate cu prevederile art. 89, alin. (14) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: “*Autoritățile administrației publice locale din România* ***pot încheia acorduri de înfrățire/cooperare cu autoritățile administrației publice locale din alte state****, prioritar cu autoritățile administrației publice locale din statele în care se află comunități de români, programe comune culturale, sportive, de tineret și educaționale, stagii de pregătire profesională și alte acțiuni care contribuie la dezvoltarea relațiilor de prietenie, inclusiv finanțarea acestora*.” De asemenea, conform alin. (15) al aceluiași articol responsabilitatea privind acordurile de cooperare sau de asociere încheiate de unitățile administrativ-teritoriale revine în exclusivitate acestora.  Inițiativa unităților administrativ-teritoriale de a coopera și de a se asocia cu unități administrativ-teritoriale din străinătate, precum și de a adera la o asociație internațională a unităților administrativ-teritoriale se comunică, ministerului cu atribuții în domeniul afacerilor externe și ministerului cu atribuții în domeniul administrației publice spre avizare conformă înainte de supunerea lor spre adoptare de către autoritățile deliberative.  Ministerul cu atribuții în domeniul afacerilor externe și ministerul cu atribuții în domeniul administrației publice emit avizele în termen de 30 de zile de la primirea solicitării. În caz contrar, autoritățile administrației publice locale consideră că nu sunt obiecții și proiectul respectiv poate fi supus spre aprobare autorității deliberative interesate.  Consiliul Județean Cluj a înaintat în vederea avizării, proiectul de Acord de cooperare celor două ministere cu atribuții de avizare.  Urmare a acestui demers, Ministerul Dezvoltării, Lucrărilor Publice și Administrației a transmis avizul de resort prin adresa nr. 27.010/12.07.2023, iar Ministerul Afacerilor Externe, a transmis avizul de resort prin adresa nr. 27.818/07.07.2023. Propunerile de modificare formulate de către cele două ministere au fost preluate în proiectul de Acord de cooperare ce urmează a fi încheiat între Județul Cluj din România și Regiunea Toscana din Republica Italiană. |
| * 1. **Cerinţe care reclamă oportunitatea actului administrativ:** |
| Prezentul proiect de act administrativ este oportun, deoarece:   * există relații istorice și legături de prietenie care unesc cele două țări, iar părțile sunt angajate în mod proactiv în cadrul cooperării europene; * se intenționează implementarea de proiecte comune în cadrul cooperării transfrontaliere, europene și internaționale; * pentru domeniile de interes comun, Regiunea Toscana din Republica italiană implementează o serie de politici și strategii publice care pot fi adoptate și la nivelul Județului Cluj, cu referire specifică la: * punerea în valoare a mediului și a agriculturii sustenabile; * dezvoltarea turismului sustenabil; * dezvoltarea economică și a antreprenoriatului; * colaborarea în plan academic, științific și cultural la nivelul tinerilor; * patrimoniul natural și cultural. * încheierea ununi acord de cooperare este în concordanță cu obiectivul strategic O.S.6.- C*reșterea capacității administrației publice locale de a furniza servicii publice, ușor accesibile, eificente și de încredere, de a planifica și a gestiona în mod participativ și transparent dezvoltarea comunităților locale, astfel încât aceasta să atragă finanțări europene,* prevăzut în Strategia de Dezvoltare Teritorială a Județului Cluj; * încheierea unui acord de cooperare este este în concordanță și cu obiectivele de dezvoltare sustenabilă (SDG *SDG 17. Parteneriate pentru realizarea obiectivelor*) din Strategia de Dezvoltare Teritorială a Județului Cluj; * încheierea unei hotărâri de CJ de aprobare este în concordanță și cu P.6.2 întărirea cooperării teritoriale interne și externe prin încheierea de acorduri de înfrățire și implementarea de proiecte de cooperare teritorială europeană. |
| 1. **Schimbări preconizate:** |
| Prezentul proiect de hotărâre va produce următoarele schimbări:   * consolidarea legăturilor dintre locuitorii și instituțiile părților semnatare; * implementarea proiectelor comune în cadrul cooperării transfrontaliere, europene și internaționale; * dezvoltarea liberei circulații a persoanelor și ideilor; * organizarea de evenimente în parteneriat; * schimburi de experiență și de bune practici privind elaborarea proiectelor de cooperare transfrontalieră; * crearea unor proiecte comune în domeniile de interes comun; * consultări periodice pentru identificarea unor proiecte de interes comun în cadrul unor programe desfășurate alternativ în cele două unități administrativ-teritoriale; * promovarea de proiecte comune în cadrul unor programe cu finanțare europeană; * participarea împreună la programele de dezvoltate în cadrul Agendei 2030 pentru dezvoltare durabilă; * dezvoltarea și elaborarea de proiecte comune și de legături în construirea de parteneriate care să pună în valoare relațiile existente; * consolidarea rolului cooperării descentralizate prin avansarea unor propuneri de proiecte comune pentru a participa la concursuri de proiecte regionale, naționale, europene și internaționale; * sprijin pentru inițiative îndreptate către circumscrierea unor Obiective de Dezvoltare Durabilă (SDG); * îmbunătățirea activității si calității serviciilor publice prin schimburi de bune practici; * realizare a de parteneriate care sa ajute la îndeplinirea obiectivelor strategice asumate; * promovarea Județului Cluj ca destinație de afaceri sau turism; |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Nu este cazul. |
| **Secțiunea a 6-a – Anexe la referatul de aprobare:** |
| * adresa Ministerului Dezvoltării, Lucrărilor Publice și Administrației înregistrată la Consiliul Județean Cluj cu nr. 27.010/12.07.2023; * adresa Ministerului Afacerilor Externe înregistrată la Consiliul Județean Cluj cu nr. 27.818/07.07.2023;. |

**INIȚIATOR,**

**PREȘEDINTE**

**Alin TIȘE**

**P R O I E C T DE H O T Ă R Â R E**

**privind aprobarea Acordului de cooperare între**

**Județul Cluj din România și Regiunea Toscana din Republica Italiană**

Având în vedere Proiectul de hotărâre înregistrat cu nr. 29.791 din 20.07.2023 privind aprobarea Acordului de cooperare între Județul Cluj din România și Regiunea Toscana din Republica Italiană, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 29.783/20.07.2023; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr 29.784/ 19.07.2023, și de Avizul cu nr............ din ................2023 adoptat de Comisia de specialitate nr. .........., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile

* art. 80, ale art. 81 alin. 1 și 2, din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 - 140, ale art. 142 – 152, ale art. 215-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile

* art. 89, alin. 10-14, art. 173 alin. 1 lit. e) și alin. (7) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art.41 din Legea nr. 590/2003 privind tratatele;
* hotărârea nr. 877 din 9 noiembrie 2018 privind adoptarea Strategiei naționale pentru dezvoltare durabilă a României 2030.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă încheierea Acordului de cooperare între Județul Cluj din România și Regiunea Toscana din Republica Italiană,prevăzut în **Anexa** care face parte integrantă din prezenta hotărâre.

**Art. 2.** Se împuternicește Președintele Consiliului Județean Cluj să semneze, în numele și pentru Județul Cluj, acordul de cooperare prevăzut la art. 1.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Administrație și Relații Publice - Serviciul Digitalizare, Reprezentare, Protocol.

**Art. 4.** Prezenta hotărâre se comunică Direcției de Administrație și Relații Publice, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE SECRETAR GENERAL AL JUDEŢULUI,**

**Alin Tişe Simona Gaci**

**Nr……... din …… 2023**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

**Alin Tişe**

**Anexă**

**la HCJ nr. ................ / 2023**

**Acord de cooperare**

**între Județul Cluj din România și Regiunea Toscana din Republica Italiană**

Regiunea Toscana din Republica Italiană și Județul Cluj din România, numite în continuare Părți

Având în vedere faptul că:

* există relații istorice și legături de prietenie care unesc cele două popoare;
* părțile sunt angajate în mod proactiv în cadrul cooperării europene;
* se manifestă voința părților de a le oferi propriilor parteneri publici și privați un cadru de cooperare structurat privind potențialul instituțional, economic, social, cultural și științific al celor două teritorii;
* parteneriatul strategic și consolidat dintre România și Republica Italiană reprezintă cadrul politic favorabil dezvoltării relațiilor româno-italiene în diferite domenii de interes comun;
* declarația revizuită reiterează necesitatea unei cooperări consolidate la nivel european.

În limitele propriilor competențe, au convenit următoarele:

**Articolul 1**

**Obiective și scopuri**

Părțile își propun să construiască o cooperare de durată pe baza unui angajament și a unor valori împărtășite pentru a contribui la:

1. consolidarea legăturilor dintre locuitorii noștri și instituțiile noastre;
2. implementarea proiectelor comune în cadrul cooperării transfrontaliere, europene și internaționale;
3. dezvoltarea liberei circulații a persoanelor și ideilor.

Părțile vor stimula și facilita cooperarea între autoritățile locale în cadrul unor asociații și organizații internaționale și cooperarea transfrontalieră în domenii de interes comun cu referire specifică la:

1. punerea în valoare a mediului și a agriculturii sustenabile;
2. dezvoltarea turismului sustenabil;
3. dezvoltarea economică și a antreprenoriatului;
4. colaborarea în plan academic, științific și cultural la nivelul tinerilor;
5. patrimoniul natural și cultural.

**Articolul 2**

**Aplicarea cadrului legal**

Cele două părți vor stabili programe de colaborare în domenii de interes comun, potrivit atribuțiilor de care dispun în conformitate cu legislațiile în vigoare în România și în Republica Italiană.

**Articolul 3**

**Domeniile de cooperare**

În atingerea obiectivelor la care face referire articolul 1, Părțile vor promova următoarele inițiative:

1. În domeniul cooperării internaționale:
2. dezvoltarea și elaborarea de proiecte comune și de legături în construirea de parteneriate care să pună în valoare relațiile existente;
3. Consolidarea rolului cooperării descentralizate prin avansarea unor propuneri de proiecte comune pentru a participa la concursuri de proiecte regionale, naționale, europene și internaționale;
4. Sprijin pentru inițiative îndreptate către circumscrierea unor Obiective de Dezvoltare Durabilă (SDG).
5. În cadrul cooperării transfrontaliere:
6. Organizarea de evenimente în parteneriat;
7. Schimburi de experiență și de bune practici privind elaborarea proiectelor de cooperare transfrontalieră;
8. Crearea unor proiecte comune în domeniile de interes comun.
9. Părțile vor colabora în domeniul protecției mediului, a agriculturii sustenabile, a dezvoltării turismului sustenabil, a dezvoltării economice și a antreprenorialului, a colaborării academice la nivelul tinerilor, a celei științifice și culturale, a patrimoniului natural și cultural:
10. consultări periodice pentru identificarea unor proiecte de interes comun în cadrul unor programe desfășurate alternativ în cele două unități administrativ-teritoriale;
11. promovarea de proiecte comune în cadrul unor programe cu finanțare europeană;
12. participarea împreună la programele de dezvoltate în cadrul Agendei 2030 pentru dezvoltare durabilă.
13. Părțile se angajează să pună în aplicare prezentul Acord de Cooperare prin stabilirea unei agende de parcurs coordonată la nivelul conducerilor celor două unități administrativ-teritoriale.
14. Prin reuniuni tehnice periodice vor fi adoptate planuri de aplicare, anuale sau multianuale, care să specifice acțiunile prevăzute de către Părți, cu respectarea legislațiilor în vigoare în statele lor.
15. Fiecare parte va desemna un coordonator care va răspunde de implementarea eficientă a acestui acord. Coordonatorii desemnați de către Părți vor elabora un plan de implementare și vor propune acțiuni suplimentare care pot fi întreprinse de ambele părți.

**Articolul 4**

**Aspecte financiare**

Toate activitățile prevăzute și care decurg din punerea în aplicare a prezentului Acord de Cooperare își vor găsi acoperirea, pentru partea română, în bugetul Județului Cluj din România, fără a genera obligații fiscale la nivelul Statului Român.

Părțile vor suporta în mod independent cheltuielile apărute în cursul implementării prezentului acord, în limitele stipulate de legislațiile naționale ale statelor celor două Părți.

**Articolul 5**

**Modificări și completări**

Eventuale modificări sau completări la actualul Acord de Cooperarevor putea fi definite în scris cu acordul prealabil al Părților.

Modificările și/sau completările aduse Acordului de Cooperare produc efecte de la data semnării documentelor respective, după îndeplinirea de către cele două Părți a procedurilor de avizare/aprobare a acestora, prevăzute de legislațiile în vigoare în statelele lor.

**Articolul 6**

**Divergențe de interpretare**

Orice divergențe de interpretare sau de implementare a prezentului Acord de Cooperare vor fi soluționate pe cale amiabilă, prin consultări directe între Părți.

**Articolul 7**

**Aplicare, valabilitate și denunțare**

Prezentul Acord de Cooperare se încheie pe durată nedeterminată și produce efecte de la data semnării. Fiecare Parte poate denunța oricând acordul prin notificare scrisă adresată celeilalte Părți. Denunțarea își produce efectele în termenul de 30 zile de la data primirii respectivei notificări;

Încetarea prezentului acord nu va afecta punerea în aplicare a programelor demarate în perioada de valabilitate a acesteia, cu excepția cazului în care s-a convenit alfel de către Părți.

Semnat la (localitatea) .........la (data)........... în două exemplare originale, fiecare exemplar în limbile română și italiană, ambele texte fiind egal autentice.

**Pentru Pentru**

**Județul Cluj din România Regiunea Toscana din Republica Italiană**

**Președinte Președinte**

**Contrasemnează:**

**PREŞEDINTE SECRETAR GENERAL AL JUDEŢULUI,**

**Alin Tişe Simona Gaci**

**INIȚIATOR,**

**PREȘEDINTE**

Alin Tişe

Direcția Administrație și Relații Publice

Serviciul Digitalizare, Reprezentare, Protocol

Nr. 29.784 /20.07.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | aprobarea Acordului de Cooperare între Județul Cluj din România și Regiunea Toscana din Republica Italiană | | |
| **Compartiment de resort:** | Direcția Administrație și Relații Publice  Serviciul Digitalizare, Reprezentare, Protocol | | |
| **Secțiunea 1 – Documentare și analiză:** | | | |
| Pentru acest proiect de hotărâre sunt incidente următoarele dispoziții din acte normative și acte administrative:   * art. 89, alin. (10)-(14), art. 173 alin. (1) lit. e) și alin. (7) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * art. 41 din Legea nr. 590/2003 privind tratatele   În domeniul cooperării cu autorități ale administrației publice din Republica Italiană Consiliului Județean Cluj a aprobat Hotărârea nr. 153/2007 privind iniţierea demersurilor în vederea aprobării încheierii unui Acord de cooperare între Consiliul Judeţean Cluj şi Regiunea Terni (Republica Italiană). | | | |
| **Secțiunea a 2-a –** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| În conformitate cu prevederile art. 89, alin. (14) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: *Autoritățile administrației publice locale din România* ***pot încheia acorduri de înfrățire/cooperare cu autoritățile administrației publice locale din alte state****, prioritar cu autoritățile administrației publice locale din statele în care se află comunități de români, programe comune culturale, sportive, de tineret și educaționale, stagii de pregătire profesională și alte acțiuni care contribuie la dezvoltarea relațiilor de prietenie, inclusiv finanțarea acestora*. Conform art. 89 alin. (15) responsabilitatea privind acordurile de cooperare sau de asociere încheiate de unitățile administrativ-teritoriale revine în exclusivitate acestora.  Potrivit art. 89 alin. 10) din Codul administrativ, inițiativa unităților administrativ-teritoriale de a coopera și de a se asocia cu unități administrativ-teritoriale din străinătate, precum și de a adera la o asociație internațională a unităților administrativ-teritoriale va fi comunicată, prin intermediul primarilor, respectiv al președinților consiliilor județene, ministerului cu atribuții în domeniul afacerilor externe și ministerului cu atribuții în domeniul administrației publice. Proiectele de acord de cooperare pe care unitățile administrativ-teritoriale intenționează să le încheie cu unitățile administrativ-teritoriale din alte țări trebuie transmise spre avizare conformă ministerului cu atribuții în domeniul afacerilor externe și ministerului cu atribuții în domeniul administrației publice înainte de supunerea lor spre adoptare de către autoritățile deliberative.  Ministerul cu atribuții în domeniul afacerilor externe și ministerul cu atribuții în domeniul administrației publice emit avizele pentru proiectele de acorduri în termen de 30 de zile de la primirea solicitării. În caz contrar, autoritățile administrației publice locale consideră că nu sunt obiecții și proiectul respectiv poate fi supus spre aprobare autorității deliberative interesate (art.89 alin. (11) din Codul administrativ).  Avizele celor două ministere au fost integrate în conținutul Acordului de cooperare, fiind îndeplinită condiția avizului conform pentru promovarea proiectului de hotărâre de consiliu județean. | | | |
| **Secțiunea a 3-a** **– Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | | | |
| Nu este cazul | | | |
| **Secțiunea a 4-a – Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Ligia Cîineanu |  |  |
| Elaborat: Șef serviciu | Simona Mărincean |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Administrație și Relații Publice | 20.07.2023 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Munteanu |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |